《赠存古杨茂盛卿》
元代·方回

卷轴年深碎破时，我能补苴以完之。
惊逢大桁重华典，喜见由庚束皙诗。
王会周篇汲郡冢，儒生秦颂泰山碑。
装潢作手今无敌，消得朝天驲骑驰。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。